
TECHNINĖ SPECIFIKACIJA

I SKYRIUS
BENDROSIOS NUOSTATOS

Perkančioji organizacija perka vaizdo projekcinę sistemą bei susijusias paslaugas.
Tiekėjas sutarties vykdymo metu turės pristatyti šiame dokumente nurodytą įrangą adresu Vilniaus r. Nemenčinė, A. Mickevičiaus g. 18, ją sumontuoti, suderinti, išbandyti, atlikti bandymus, paleidimo ir derinimo darbus bei apmokyti personalą.
Techninėje specifikacijoje yra pateikiami tik minimalūs reikalavimai pirkimo objektui. Tiekėjai gali siūlyti produktus atitinkančius minimalius reikalavimus nurodytiems parametrams arba produktus su geresniais parametrais, nei tai nurodyta šioje techninėje specifikacijoje.

II SKYRIUS
MINIMALŪS REIKALAVIMAI PIRKIMO OBJEKTUI

1. Lazerinis projektorius su objektyvu:
· Projektoriaus raiška ne mažiau 1920x1200.
· Ryškumas ne mažesnis kaip 16 000 ANSI liumenų. 
· Kontrastas: ne mažiau kaip 3 000 000:1.
· Vaizdo formatas 16:10. 
· Šviesos šaltinis turi veikti ne mažiau kaip 20000 val. 
· Ne mažiau kaip 2 x HDMI; 1x D-sub 9-pin įvesčių jungtis, 2x RJ45 tipo jungtys. 
· Skleidžiamas veikimo garsas ne daugiau kaip: normaliu režimu: 40 dB. 
· Komplektuojama kartu su optika, kurios darbinis atstumas ne siauresnėse nei 23-27m ribose.

2. Projektoriaus rėmas tvirtinimui prie lubų:
· Rėmas pritaikytas vaizdo projektoriui.
· Reguliuojamas aukštis ir pakreipimo kampas.
· Didžiausias laikomas svoris ne mažiau nei 25 kg.
· Juodos spalvos.

3. Motorizuotas projekcinis ekranas:
· Konstrukcija pagaminta iš aliumininio arba lygiaverčio metalo.
· Baltos spalvos projekcinė medžiaga.
· Ekranas 16:10 formato.
· Ekrano apvadai juodos spalvos.
· Ekrano medžiaga pagaminta iš PVC ir ugniai atsparios medžiagos, atitinkanti M1 arba lygiavertę degumo klasę.
· Ekrano aukštis ne mažesnis nei 430 cm, plotis ne mažesnis nei 680 cm.

4. HDMI signalų šakotuvas:
· Ne mažiau kaip 3 HDMI įvestys.
· Ne mažiau kaip 1 RJ45 išvestis.

5. Signalų tinklo šakotuvas:
· Ne mažiau kaip 8 RJ-45 tinklo jungčių.
· Palaikoma ne prastesnė kaip Gigabit tinklo sparta.
· Elektros energijos tiekimo funkcija iš kiekvienos išvesties (PoE+).

6. PTZ kamera:
· Ne mažesnis nei 1/2.5 colio skaitmeninis vaizdo jutiklis su ne mažiau nei 8 mln. efektyvių pikselių.
· 4K vaizdo raiška. 
· Ne mažesnis nei 30x vaizdo artinimas. 
· Kameros Pan valdymas ne siauresnėse nei ±160° ribose.
· Kameros Tilt valdymas ne siauresnėse nei +80°/-15° ribose.
· Galimybė vaizdo signalą perduoti NDI®|HX arba lygiaverčiu formatu.
· Ne mažiau nei 1 RJ45 išvestis.
· Ne mažiau nei 1 HDMI išvestis.
· Elektros energija tiekiama iš 4.5 signalų tinklo šakotuvo. 
· Darbinė temperatūra ne siauresnėse nei +5 °C - +35 °C ribose.

7. PTZ kameros valdymo pultas:
· To paties gamintojo, arba suderinama darbui su kamera.
· Ne mažiau nei 1 svirtelė Pan / Tilt valdymui.
· Svirtelės žiedas kameros vaizdo artinimui / tolinimui.
· Galimybė iššaukti iš anksto užprogramuotas kameros pozicijas.

8. Video signalo keitiklis:
· Ne mažiau kaip 1 RJ45 įvestis.
· Ne mažiau kaip 1 HDMI išvestis.
· Keitiklis geba priimti NDI signalą.
· Elektros energija tiekiama iš signalų tinklo šakotuvo.

9.  Monitorius grimerinėje:
· Ekrano įstrižainė ne mažesnė kaip 50“.
· Monitoriaus ekrano raiška ne mažesnė nei 3840x2160.
· Monitoriaus ekrano ryškumas ne mažesnis nei 450 nit.
· Ne mažiau nei 3 HDMI įvestys.
· Ne mažiau nei 1 Stereo garso išvestis.
· Energijos efektyvumo klasė ne mažesnė kaip C.

[bookmark: _Hlk523497210]II SKYRIUS
TECHNINIAI PARAMETRAI

[bookmark: _Hlk41297883]Jeigu pirkimo dokumentuose apibūdinant pirkimo objektą yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti (toliau šioje pastraipoje – nurodymas), tai yra laikytina, kad toks nurodymas yra pateiktas kartu su žodžiais „arba lygiavertis“.
Jeigu pirkimo dokumentuose yra nurodomas standartas, techninis liudijimas ar bendrosios techninės specifikacijos (toliau šioje pastraipoje – nurodymas), tai yra laikytina, kad toks nurodymas yra pateiktas kartu su žodžiais „arba lygiavertis“.
Jeigu tiekėjas teikdamas pasiūlymą numato, kad jis tieks lygiaverčius sprendinius, tai jis apie tai turi papildomai pažymėti pasiūlyme ir kartu su pasiūlymu pateikti lygiavertiškumą įrodančius dokumentus.

III SKYRIUS
PREKIŲ PRISTATYMO REIKALAVIMAI PAGAMINTOMS PREKĖMS

Prekės turi būti naujos, turi būti originalioje gamintojo pakuotėje, nenaudotos, neeksponuotos, mechaniškai nepažeistos ir su visais joms priklausančiais priedais (instrukcijomis, laidais, kabeliais ir kt.). Prekės turi būti paženklintos teisės aktų nustatyta tvarka.

IV SKYRIUS
GARANTIJA IR GARANTINIS LAIKOTARPIS

Pirkimo objektui (šiame skyriuje toliau – Daiktas) taikoma Tiekėjo suteikiama Daiktų kokybės garantiją, kurios terminas yra ne trumpesnis kaip 24 mėnesiai. Garantijos terminas pradedamas skaičiuoti nuo Daiktų perdavimo momento. Komplektuojamųjų detalių kokybės garantijos terminas yra toks pat kaip pagrindinio gaminio ir pradedamas skaičiuoti kartu su pagrindinio gaminio kokybės garantijos terminu. 
Keičiant Daiktą ar jo komplektuojamąsias detales garantiniu laikotarpiu, Daiktui ar jo komplektuojamajai detalei taikomas naujai vieną kartą skaičiuojamas 24 mėnesiai garantijos terminas. Jei detalė nepriskiriama prie komplektuojamų detalių (pavyzdžiui, tai kompiuterio vaizdo plokštė ar procesorius kai perkamas kompiuteris), jos pakeitimas laikomas pagrindinio daikto trūkumų šalinimu ir šiuo atveju vieną kartą tęsiama pagrindinio daikto garantija, t.y. pagrindiniam daiktui taikomas naujai skaičiuojamas 24 mėnesiai garantijos terminas.
Jeigu Perkančioji organizacija negali naudotis Daiktu, kuriam yra nustatytas kokybės garantijos terminas, dėl nuo Tiekėjo priklausančių kliūčių, tuomet garantijos terminas neskaičiuojamas tol, kol Tiekėjas tas kliūtis pašalins, t. y. garantinis terminas pratęsiamas ta apimtimi, kiek įsigytu Daiktu Perkančioji organizacija negalėjo naudotis dėl nuo Tiekėjo priklausančių aplinkybių.

V SKYRIUS
DOKUMENTACIJA PATEIKIAMA KARTU SU PREKĖMIS

Kartu su prekėmis tiekėjas Perkančiajai organizacijai pateikia prekės priežiūros ir naudojimosi instrukcijas lietuvių kalba patvarioje laikmenoje[footnoteRef:1]. [1:  Sąvoka „patvari laikmena“ apibrėžta Lietuvos Respublikos vartotojų teisių gynimo įstatymo 2 straipsnio 9 punkte.] 






